Frane Katalinić
Frane Katalinić (i Italien kendt som Francesco Cattalinich) (født 4. oktober 1891 i Zadar, død 3. april 1976) var en kroatisk roer, bror til Šimun og Ante Katalinić.

Katalinić deltog ved OL 1924 i Paris, hvor han repræsenterede Italien, som hans hjemby Zadar på daværende tidspunkt hørte under, i otteren. De vandt deres indledende heat, hvorpå de i finalen kom på en tredjeplads slået af USA og Canada, der vandt henholdsvis guld og sølv. De øvrige medlemmer af den italienske båd var hans brødre Šimun og Ante Katalinić, samt Carlo Toniatti, Bruno Sorić, Giuseppe Crivelli, Petar Ivanov, Latino Galasso og styrmand Viktor Ljubić.

Katalinić vandt desuden en EM-sølvmedalje i otter ved EM 1922 i Barcelona og en guldmedalje i samme disciplin ved EM 1923 i Como.

OL-medaljer 
 1924:  Bronze i otter

Referencer

Eksterne henvisninger 

Roere fra Kroatien
Roere fra Italien
Personer fra Zadar
Deltagere for Italien ved sommer-OL 1924
Olympiske bronzemedaljevindere fra Italien